2 લાખ ઘેટા-બકરાની નિકાસ અટકી જતા એક્સપોર્ટ્સની હાલત કફોડી બની છે. એક્સપોર્ટ્સને 22 ઓગસ્ટે આવતી બકરી ઈદ પહેલા ઘેટા-બકરા દુબઈ એક્સપોર્ટ કરવાના હતા. 5 ઓગસ્ટે જે શિપમેન્ટ અટકાવી દેવાયું તે દુબઈ મોકલાવાનો પ્રથમ જથ્થો હતો. સમુદ્રી સફર માટે જહાજ માલિકોએ ખાસ મંજૂરી માગી હતી, જેથી કરીને તે સમયસર માલ દુબઈ પહોંચાડી શકે. જો કે ખરાબ વાતાવરણને કારણે સામાન્ય રીતે 1 જૂનથી 31 ઓગસ્ટ સુધી સફર ખેડવાની મંજૂરી પર પ્રતિબંધ મૂકેલો હોય છે.